Diari Oficial de la Generalitat Valenciana


Sumari del DOGV 7832, del 20-07-2016 (2016/5790)

ACORD de 15 de juliol de 2016, del Consell, pel qual s'autoritza a la consellera de Sanitat Universal i Salut Pública l'aprovació de l'expedient d'enriquiment injust 16/2016 i la imputació amb càrrec al pressupost de l'exercici 2016 de les obligacions recollides en l'indicat expedient i que han estat adquirides durant l'exercici 2015 i anteriors i en l'exercici corrent, per la prestació de conformitat de diferents serveis i subministraments als diferents centres de gestió de la Conselleria de Sanitat Universal i Salut Pública.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7832

Data del DOGV
:   20-07-2016

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2016/5790


Data del document
:   15-07-2016

Organisme emissor
:   Conselleria de Sanitat Universal i Salut Pública

Tipus de document
:   Acord

Descriptors 

:   * Conselleria de Sanitat Universal i Salut Pública

ACORD de 15 de juliol de 2016, del Consell, pel qual s'autoritza a la consellera de Sanitat Universal i Salut Pública l'aprovació de l'expedient d'enriquiment injust 16/2016 i la imputació amb càrrec al pressupost de l'exercici 2016 de les obligacions recollides en l'indicat expedient i que han estat adquirides durant l'exercici 2015 i anteriors i en l'exercici corrent, per la prestació de conformitat de diferents serveis i subministraments als diferents centres de gestió de la Conselleria de Sanitat Universal i Salut Pública. [2016/5790]  
En aplicació del que es disposa en els articles 39.5 i 106.3 de la Llei 1/2015, de 6 de febrer, de la Generalitat, d'Hisenda Pública, del Sector Públic Instrumental i de Subvencions, correspon a la consellera de Sanitat Universal i Salut Pública resoldre, prèvia autorització del Consell, els expedients d'enriquiment injust tramitats per la citada conselleria.  
  
De conformitat amb l'article 19.2 de la Llei 1/2015, de 6 de febrer, de la Generalitat, la tramitació del referit expedient ve justificada per la necessitat d'atendre el compliment de les obligacions econòmiques de la Generalitat, en haver rebut satisfactòriament els serveis i subministraments de les empreses a la Conselleria de Sanitat Universal i Salut Pública.  
Per l'exposat anteriorment, en compliment del que es disposa en l'article 39.5 i 106.3 de la Llei 1/2015, de 6 de febrer, de la Generalitat, i en el Decret 156/2015, de 18 de setembre, del Consell, pel qual s'aprova el Reglament orgànic i funcional de la Conselleria de Sanitat Universal i Salut Pública, el Consell, en la sessió celebrada el dia 15 de juliol de 2016,  
  
ACORDA  
  
Primer  
Autoritzar l'aprovació del expedient d'enriquiment injust 16/2016 pel titular de la Conselleria de Sanitat Universal i Salut Pública.  
  
  
Segon  
Autoritzar la imputació al pressupost ordinari de la Conselleria de Sanitat Universal i Salut Pública de les obligacions adquirides per l'import de 22.977.294,36 euros, IVA inclòs, per a l'expedient indicat, a favor de les diferents empreses les quals han realitzat de conformitat els serveis i subministraments, a la Conselleria de Sanitat Universal i Salut Pública durant l'exercici 2015 i anteriors i durant l'exercici corrent.  
  
Tercer  
Publicar aquest acord al Diari Oficial de la Comunitat Valenciana en el termini de 10 dies des de la seua adopció.  
  
València, 15 de juliol de 2016  
  
La consellera secretària,  
MÓNICA OLTRA JARQUE